Diari Oficial de la Generalitat Valenciana


Sumari del DOGV 9767, del 16-01-2024 (2024/301)

RESOLUCIÓ de 29 de desembre de 2023, de la Vicepresidència Segona i Conselleria de Servicios Socials, Igualtat i Habitatge, per la qual es convoca per a l'exercici 2024 les ajudes per a la realització d'estades vacacionals per a persones amb discapacitat.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9767

Data del DOGV
:   16-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/301


Data del document
:   29-12-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 29 de desembre de 2023, de la Vicepresidència Segona i Conselleria de Servicios Socials, Igualtat i Habitatge, per la qual es convoca per a l'exercici 2024 les ajudes per a la realització d'estades vacacionals per a persones amb discapacitat. [2024/301]  
Mitjançant l'Ordre 4/2017, de 6 de juliol, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores del programa d'ajudes per a la realització d'estades vacacionals per a persones amb diversitat funcional (DOGV núm. 8083, de 13.07.2017), s'estableixen les bases per a la concessió d'ajudes per a la realització d'estades vacacionals per a persones amb diversitat funcional.  
Aquesta línia de subvenció està prevista amb l'objectiu de fomentar la inclusió, la integració social, l'autonomia i el desenvolupament personal de les persones amb discapacitat.  
De conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 1 del Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, resolc:  
  
Primer. Objecte  
1. Convocar per a l'exercici 2024 les subvencions destinades a entitats sense ànim de lucre per a la realització, la promoció i el desenvolupament de programes d'estades vacacionals per a persones amb discapacitat, regulades en l'Ordre 4/2017, de 6 de juliol, de la Vicepresidència i Conselleria d'Igualtat i Polítiques Inclusives.   
2. És objecte de subvenció la realització d'estades vacacionals que estiguen dirigides a persones amb discapacitat i que es realitzen dins de l'any natural.   
3. Se subvencionaran com a màxim deu dies (nou nits), independentment que l'activitat puga tindre una durada de més dies.   
  
4. Les persones amb discapacitat participants en les activitats podran gaudir d'un màxim de 30 dies a l'any a càrrec d'aquesta convocatòria.  
  
  
Segon. Beneficiaris  
1. Podran sol·licitar les subvencions les organitzacions o entitats privades sense ànim de lucre, que desenvolupen programes d'estades vacacionals per a persones amb discapacitat.  
2. Els beneficiaris hauran de complir els requisits que estableix l'article 5 de l'Ordre 4/2017, de 6 de juliol, de la Vicepresidència i Conselleria d'Igualtat i Polítiques Inclusives.   
  
Tercer. Finançament  
1. Aquesta convocatòria de subvencions es realitza pel procediment de tramitació anticipada d'expedients de despesa, previst en els articles 41 i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
2. L'import màxim estimat per a finançar aquestes actuacions, segons el projecte de llei de pressupostos de la Generalitat per a l'exercici 2024, previst en la secció G0116, servei 03, programa pressupostari 313D00 «Persones amb discapacitat», capítol IV, és el següent:  
Denominació: Estades vacacionals  
Línia de subvenció: S0317  
Consignació pressupostària: 1.400.000 euros  
Procedència i quantia dels fons:  
Propis no condicionats: 700.000 euros  
Aportació externa:  
Propis condicionats: 700.000 euros  
3. No obstant això, tant l'import màxim estimat de les ajudes convocades per la present resolució, com aquesta, quedarà condicionada a l'existència de crèdit adequat i suficient per a atendre-les en la Llei de pressupostos de la Generalitat que resulte aprovada per a l'exercici 2024.  
4. Es donarà publicitat a qualsevol increment de crèdits en aquesta línia pressupostària per a la concessió de les ajudes previstes en aquesta convocatòria, a conseqüència d'augments sobrevinguts en el crèdit disponible. Aquesta ampliació de crèdits podrà aconseguir, com a màxim, un import de 200.000 €.  
En aquest supòsit, l'òrgan concedent haurà de publicar l'import dels crèdits disponibles addicionals o la distribució definitiva, respectivament, amb caràcter previ a la resolució de concessió, en els mateixos mitjans que la convocatòria, sense que aquesta publicitat implique l'obertura de termini per a presentar noves sol·licituds ni l'inici de nou còmput de termini per a resoldre.  
L'efectivitat de la quantia addicional queda condicionada a la declaració de disponibilitat del crèdit a conseqüència de les circumstàncies abans assenyalades i, si és el cas, amb l'aprovació prèvia de la modificació pressupostària que corresponga, en un moment anterior a la resolució de la subvenció.  
  
Quart. Termini, lloc i forma en què han de presentar-se les sol·licituds  
1. El termini de presentació de les sol·licituds serà d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
2. Les sol·licituds de subvenció es presentaran exclusivament per via telemàtica, mitjançant la signatura electrònica pròpia de l'entitat sol·licitant o la de la persona que la represente. A l'efecte de participació en aquesta convocatòria, es considera que la pròpia subscripció de la sol·licitud de subvenció per les entitats susceptibles de ser beneficiàries, per si mateixes o per representant, implica la capacitat jurídica i d'obrar necessària per a:  
- Sol·licitar l'ajuda.  
- Permetre l'accés a la plataforma autonòmica d'interoperabilitat.  
  
- Designar el compte bancari on es transferirà, si és el cas, la subvenció, que haurà d'estar donat d'alta en la Generalitat.  
- Assumir les declaracions responsables de no concurrència de causa legal que impedisca obtindre la condició de persona beneficiària (article 13 de la Llei 38/2003, de 17 de novembre, general de subvencions).  
3. La sol·licitud telemàtica, juntament amb els annexos, estarà accessible en la seu electrònica de la Generalitat, (https://www.gva.es/es/inicio/procedimientos'id\_proc=G94967).  
4. Així mateix, el procediment per a tramitar les altes, modificacions i baixa de les domiciliacions bancàries (PROPER) estarà accessible en la seu electrònica de la Generalitat, , i s'haurà de tramitar amb certificat electrònic.  
D'acord amb el que es preveu en l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancaris de les persones físiques i jurídiques que es relacionen econòmicament amb la Generalitat, no serà necessari el seu emplenament si s'ha presentat en una altra convocatòria, i en aquest cas únicament s'haurà d'indicar el número de compte.  
5. En estar prevista la tramitació d'aquest procediment per mitjans telemàtics, tots els tràmits que afecten els interessats per a l'exercici dels seus drets i obligacions, i també l'esmena de la sol·licitud, es realitzaran per aquest mitjà.  
El tràmit per a aportar documentació a l'expedient estarà disponible en la seu electrònica de la Generalitat, (https://www.gva.es/es/inicio/procedimientos'id\_proc=G94967).  
Si cap dels sol·licitants presenta la seua sol·licitud presencialment, l'òrgan competent per a la instrucció de l'expedient requerirà a l'interessat perquè l'esmene a través de la seua presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena, en virtut del que es disposa en l'article 68, apartat 4, de la Llei 39/2015, d'1 d'octubre, del procediment administratiu comú de les administracions públiques.  
  
  
Cinqué. Documents i informació que ha d'acompanyar a la sol·licitud  
A la sol·licitud degudament emplenada i subscrita pel representant de l'entitat, s'acompanyarà:  
a) Memòria de l'activitat.  
Aquesta memòria estarà resumida en els apartats que estableix la sol·licitud oficial, que figura com annex II del tràmit telemàtic. L'esmentat annex II haurà de presentar-se per cada estada vacacional proposta.  
b) En el cas d'entitats que utilitzen personal voluntari per a les seues activitats i que adopten la forma jurídica d'associació o fundació hauran d'aportar el certificat d'inscripció en el registre d'entitats de voluntariat de la Generalitat, segons la Llei 4/2001, de 19 de juny, del voluntariat.  
  
c) Relació de persones usuàries participants en l'activitat, amb indicació del grau de discapacitat de cada una d'aquestes, que figura com a annex III del tràmit telemàtic. En el cas que, en el moment de presentar la sol·licitud, l'entitat no dispose de l'esmentada relació, hauran de presentar-la amb un mínim de 20 dies abans de la realització de l'activitat. Aquesta mateixa documentació haurà d'aportar-se en format editable a la Direcció General de les Persones amb Discapacitat, a través del correu electrònic .  
d) Autorització expressa, que consta com a apartat F de l'annex I del tràmit telemàtic, perquè l'òrgan convocant consulte si el sol·licitant es troba al corrent de les seues obligacions tributàries, estatals i autonòmiques. Si no ho autoritza, haurà d'aportar-hi els documents acreditatius corresponents.  
e) No oposició, que consta com a apartat F de l'annex I del tràmit telemàtic, perquè l'òrgan convocant consulte la informació relativa al compliment de les seues obligacions enfront de la Seguretat Social. Si s'oposa haurà d'aportar els documents acreditatius corresponents.  
f) Declaració responsable de les subvencions que per al mateix projecte hagueren sol·licitat, en el moment de presentar la sol·licitud, davant qualsevol altra entitat pública o privada, que figura com apartat G de l'annex I de la sol·licitud.  
g) Declaració responsable de no concórrer en l'entitat sol·licitant les circumstàncies assenyalades en l'article 13 de la Llei 38/2003, de 17 de novembre, general de subvencions, o que no es troben al corrent de pagament d'obligacions per reintegrament de subvencions que, si és el cas, se'ls hagueren exigit, que figura com a apartat H de l'annex I de la sol·licitud.   
  
Sisé. Termini de resolució, òrgan competent i publicació  
1. El termini màxim per a resoldre i publicar la resolució de concessió i denegació d'aquestes ajudes serà de sis mesos a comptar des de la publicació d'aquesta convocatòria en el Diari Oficial de la Generalitat Valenciana o, en cas de ser necessari, des de la publicació de l'import definitiu destinat a la concessió de la línia de subvenció.  
Transcorregut el termini abans esmentat sense que s'haguera notificat resolució expressa, les persones interessades podran entendre desestimades les seues sol·licituds per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
2. La resolució de concessió o denegació es publicarà en el Diari Oficial de la Generalitat Valenciana. La publicació de l'esmentada resolució produirà els efectes de notificació a les persones interessades, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
3. De conformitat amb l'article 14.1 de l'Ordre 4/2017, de 6 de juliol, de la Vicepresidència i Conselleria d'Igualtat i Polítiques Inclusives, correspon, en tot cas, a la persona titular de la Direcció General de les Persones amb Discapacitat la resolució de les sol·licituds, amb un informe i proposta previs de la Comissió d'Avaluació. Aquesta elaborarà la relació prioritzada de beneficiaris de les ajudes amb el límit del crèdit existent. Així mateix, elaborarà una relació ordenada de les sol·licituds que es propose desestimar per falta de crèdit.  
No obstant això, si es produïra un increment dels crèdits disponibles, la Comissió d'Avaluació proposarà i l'òrgan concedent acordarà, sense necessitat d'una nova convocatòria, la concessió de la subvenció a la primera sol·licitud no atesa per falta de crèdit i a les següents pel seu ordre de puntuació que hi reunisquen els requisits, fins a esgotar el crèdit.  
4. Qualsevol canvi en la realització d'una estada, quant a lloc i dates de l'activitat, per raons alienes a l'entitat, haurà de ser comunicada a l'òrgan gestor, sol·licitant aquest canvi a través del tràmit per a aportar documentació a l'expedient disponible en la seu electrònica de la Generalitat, i justificant la necessitat de modificació de l'estada vacacional. En qualsevol cas, els canvis proposats hauran de respectar l'objecte, condicions i finalitat de la subvenció, i també els requisits i criteris de valoració establits en l'Ordre 4/2017, de 6 de juliol. L'òrgan competent notificarà, mitjançant informe motivat, l'acceptació o no de les modificacions sol·licitades.  
  
Seté. Recursos  
La resolució que es dicte conformement al que es disposa en l'apartat anterior posarà fi a la via administrativa i en contra es podrà interposar recurs potestatiu de reposició, en el termini d'un mes a comptar des de l'endemà de la seua notificació, davant el mateix òrgan que la va dictar, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu, en el termini de dos mesos comptats a partir de l'endemà de la seua notificació, de conformitat amb el que es disposa en l'article 46 la Llei 29/1998, de 13 de juliol, reguladora de la jurisdicció contenciosa administrativa, tot això sense perjudici que els interessats puguen exercir, si és el cas, qualsevol altre que estimen procedent.  
  
  
Huité. Criteris de valoració de les sol·licituds  
1. La valoració de les sol·licituds de subvenció s'efectuarà atenent els criteris de valoració, recollits en l'article 12 de l'Ordre 4/2017, de 6 de juliol, de la Vicepresidència i Conselleria d'Igualtat i Polítiques Inclusives, que hauran de vindre reflectits en la sol·licitud i en la memòria de l'activitat.  
2. Les sol·licituds hauran d'obtindre una puntuació mínima de 60 punts, sobre la puntuació global de 100 punts, per a la concessió de la subvenció.  
3. La Comissió d'avaluació, tenint en consideració el nombre de sol·licituds presentades i la puntuació obtinguda conforme als criteris i barems establits en l'apartat 1, establirà la relació ordenada de sol·licituds en funció de la puntuació obtinguda.  
4. En cas d'empat en la puntuació, per a l'establiment de la preferència per a l'atorgament i ordre de prioritat s'atendrà en primer lloc les actuacions que més puntuació hagen obtingut en l'apartat b.1) (avaluació de la necessitat social) i si persistira l'empat, es dirimirà per la major puntuació obtinguda en l'apartat a.2) (especialització). En cas de persistir l'empat, s'atendrà la data d'entrada de la sol·licitud, tenint prioritat la que tinga data anterior.  
  
  
Nové. Criteris per a determinar l'import de la subvenció  
1. Per a determinar l'import de les subvencions s'utilitzarà el criteri de valoració del cost plaça/dia, d'acord amb els mòduls que es fixen a continuació:  
  
Estades vacacionals destinades a persones amb un grau de discapacitat: Mòdul  
 (import plaça/dia)  
Igual o superior al 33 % 36 €  
Igual o superior al 65 % 44 €  
Igual o superior al 75 % 55 €  
  
  
2. L'import de la subvenció es determinarà en funció del nombre d'usuaris de l'activitat i dels mòduls econòmics assenyalats en aquest apartat, amb el límit màxim dels imports sol·licitats, dels crèdits disponibles i de la consignació pressupostària establida per a aquesta convocatòria.  
3. L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos de l'entitat, per a la mateixa finalitat, supere el cost de l'activitat subvencionada.  
  
  
Deu. Règim de lliurament de pagaments  
1. El pagament de la subvenció per a la realització d'estades vacacionals per a persones amb discapacitat es realitzarà d'acord amb el règim previst en el projecte de la llei de pressupostos de la Generalitat per a l'exercici 2024, per al pagament dels serveis socials d'Atenció Primària i Secundària o, en absència d'aquest, sobre la base del règim general previst en la Llei 1/2015 de, 6 de febrer de la Generalitat, d'hisenda pública, del sector públic instrumental i de subvencions.  
2. En qualsevol cas, les persones que resulten beneficiàries de la subvenció hauran de justificar la despesa objecte de la subvenció atorgada, moment a partir del qual es procedirà a la liquidació d'aquesta, de la qual podrà derivar-se una regularització, que implicarà l'exigència de reintegrament dels imports indegudament percebuts, cas que la justificació fora insuficient.  
  
Onze. Forma i termini de justificació de les subvencions  
1. La justificació de la subvenció es realitzarà a través de l'aplicació telemàtica establida a aquest efecte, https://www.gva.es/es/inicio/procedimientos'id\_proc=G94967, i mitjançant la presentació de la documentació necessària per a acreditar la despesa realitzada.  
En tot cas, les factures presentades per a la justificació i els pagaments s'acreditaran conforme al que s'estableix en l'article 20, apartats 2 a 5, de l'Ordre 4/2017, de 6 de juliol.  
2. El termini màxim de justificació de despeses de les estades vacacionals serà de tres mesos des de la seua data de finalització i, en el cas de les estades vacacionals desenvolupades durant l'últim trimestre de 2024, abans del dia 31 de gener de 2025.  
En el cas de les estades finalitzades abans de la publicació de la resolució de concessió, el termini màxim de justificació serà de tres mesos des de l'esmentada publicació.  
3. Per a la justificació de l'activitat, s'haurà de presentar una memòria que reculla totes les despeses i les activitats realitzades. El contingut mínim de la memòria serà el següent:  
- Breu descripció de les activitats realitzades, amb avaluació dels objectius aconseguits, quantificats i valorats, i incidències.  
- Relació de personal de l'activitat (laboral i voluntariat).  
- Relació d'ingressos, que reculla de forma desglossada l'import de la subvenció, ingressos per aportació dels usuaris i altres ingressos.  
  
- Relació de despeses, que reculla de forma detallada les despeses de personal i les despeses generals.  
Aquesta memòria haurà d'anar acompanyada de:  
- Relació de participants definitiva (identificant nom, cognoms, edat, DNI i grau de discapacitat), que figura com a annex III del tràmit telemàtic. Aquesta mateixa documentació haurà d'aportar-se en format editable a la Direcció General de les Persones amb Discapacitat, a través del correu electrònic .  
- Assegurança de responsabilitat civil i accidents: documentació completa de les pòlisses d'assegurances subscrites (condicions generals i particulars), justificants de pagament i certificat emés per l'entitat asseguradora amb les persones beneficiàries. En l'assegurança d'accidents s'haurà d'especificar que cobreix l'activitat.  
4. La no presentació de la corresponent justificació, o la seua insuficiència, tant referent al nombre de persones participants i el seu grau de discapacitat corresponent, com a la totalitat de despeses realitzades, podrà donar lloc a la no consideració de la despesa com a subvencionable i a una minoració o revocació de l'ajuda concedida, sense perjudici de la facultat de l'òrgan competent en la concessió de les ajudes, de recaptar a càrrec del beneficiari, tots els informes que siguen necessaris del programa subvencionat i recalcular en funció d'aquests la subvenció concedida. Igualment, l'incompliment del termini màxim de justificació de les subvencions podrà donar lloc al desistiment sense efectes de l'ajuda, amb exigència, si és el cas, del reintegrament de les quantitats indegudament percebudes i l'exigència de l'interés de demora des del moment del pagament de la subvenció.  
  
Dotze. Publicitat activa  
De conformitat amb el que es preveu en l'ordre de bases reguladora d'aquestes subvencions i en la Llei 1/2022, de 13 d'abril, de la Generalitat, de transparència i bon govern de la Comunitat Valenciana, les entitats que resulten beneficiàries hauran de donar l'adequada publicitat activa, indicant l'entitat concedent la Generalitat, l'import rebut i el programa o activitat subvencionada.  
  
Tretze. Pla de control  
1. Es durà a terme un pla de control de la realització de l'activitat subvencionada mitjançant la comprovació i control de la documentació de caràcter econòmic justificativa de l'activitat realitzada relativa al projecte, de conformitat amb el que s'estableix en l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions.  
2. El control es realitzarà sobre, almenys, el 10 per cent de l'import concedit en aquesta convocatòria.  
3. Els beneficiaris lliuraran a requeriment de l'òrgan encarregat del control i comprovació de la despesa, la documentació necessària per a justificar les condicions i quantia de la despesa efectuada.  
  
Catorze. Protecció de dades  
1. Aquest article té com a objectiu donar compliment al que s'estableix en la normativa de protecció de dades pel que fa a la informació que s'ha de facilitar a les persones interessades, la qual es troba inclosa en el tràmit telemàtic.  
2. Les subvencions objecte de la convocatòria requereixen el tractament de dades de representants de les entitats sol·licitants, en els termes següents:  
a) Tractament de dades personals  
La Generalitat tractarà les dades de caràcter personal proporcionades per a procedir a la tramitació de la sol·licitud de subvenció, a l'empara de la Llei general de subvencions i de conformitat amb el Reglament general de protecció de dades i el Registre d'activitats de tractament de la Vicepresidència Segona i Conselleria de Serveis Socials, Igualtat i Habitatge per a la gestió d'ajudes i subvencions.  
Podran exercir els drets d'accés, rectificació, cancel·lació, oposició, supressió, portabilitat i limitació del tractament davant la Vicepresidència Segona i Conselleria de Serveis Socials, Igualtat i Habitatge, i també reclamar, si és el cas, davant l'autoritat de control en matèria de protecció de dades, especialment quan no hagen obtingut satisfacció en l'exercici dels seus drets.  
La Generalitat, com a responsable del tractament de les dades personals que utilitza en el marc de les seues competències, ha de complir amb els principis i obligacions que estan previstos, principalment, en el Reglament general de protecció de dades; en la Llei orgànica 3/2018, de 5 de desembre, de protecció de dades personals i garantia dels drets digitals, i en el Reglament (UE) 2016/679, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades.  
  
b) Respecte al deure de les entitats que reben subvencions  
Respectar la normativa vigent en matèria de protecció de dades i, en concret el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), i la Llei orgànica 3/2018, de 5 de desembre, de protecció de dades personals i garantia dels drets digitals, respecte de les dades personals i dels quals haja d'accedir i estiguen en poder de l'Administració.  
  
D'acord amb el que s'estableix en els articles 112, 123 i 124 de la Llei del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant els òrgans que s'indiquen a continuació, tot això sense perjudici que els interessats puguen exercir, si és el cas, qualsevol altre que estimen procedent:  
a) El recurs potestatiu de reposició s'haurà d'interposar davant la vicepresidenta segona i consellera de Serveis Socials, Igualtat i Habitatge en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
b) El recurs contenciós administratiu haurà de ser interposat davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 29 de desembre de 2023.- La vicepresidenta segona del Consell i consellera de Serveis Socials, Igualtat i Habitatge. Susana Camarero Benítez.